Man sterf toe hy glo beheer oor voertuig verloor(Foto: Netcare 911) ŉ Motoris is Sondagaand dood nadat hy op die M1 in Johannesburg in ŉ ongeluk betrokke was. Shawn Herbst, woordvoerder van Netcare 911, het gesê paramedici is om 19:57 na die toneel op die M1 naby Corlett‑rylaan in Waverley ontbied. “Volgens inligting van mense op die toneel het die man beheer oor die voertuig verloor wat tot die ongeluk gelei het. Die bestuurder is deur paramedici ondersoek, maar het geen tekens van lewe meer getoon nie. Hy is op die toneel dood verklaar,” het Herbst gesê. Geen ander voertuig was by die ongeluk betrokke nie. Teen laat Sondagaand was die oorledene se identiteit nog nie bekend nie. Die polisie sal die ongeluk ondersoek.